KS Daily View 21 ต.ค. 2022
21 ตุลาคม 2565

KS Daily View 21.10.2022 > กลุ่มแบงก์รายงานงบออกมาดี ติดตามงบ 3Q22 Real Sector SET คาดแกว่งตัว 1580-1605 จุด หุ้นแนะนำ TTB
ประเด็นที่เกิดขึ้นเมื่อวาน
ต่างประเทศ : ประเด็นสำคัญหลักๆ 2 เรื่องคือ
1.) จีนเริ่มผ่อนคลายนโยบาย Covid เพิ่มโดยเมื่อวาน Bloomberg รายงานเจ้าหน้าที่ของรัฐบาลจีนกำลังหารือผ่อนคลายCovid-19 ลดการกักกันสำหรับผู้เดินทางเข้าประเทศ   เบื้องต้นคาดว่า
1.1) จะลดวันกักตัวในโรงแรมเป็น 2 วัน(จากเดิม  7 วัน)
1.2) เปิดให้สายการบินเพิ่มเที่ยวบินระหว่างประเทศในปลายเดือน ต.ค.65 ฯลฯ  พัฒนาการการผ่อนคลายเปิดประเทศของจีนที่ดีขึ้น  KS ประเมินบวกต่อหุ้นไทยในกลุ่มสนามบิน AOT และสายการบิน AAV คาดได้ประโยชน์สูง  รวมถึงกลุ่มอื่นๆ อาทิ ท่องเที่ยว(CENTEL, ERW, SPA และ EKH) กลุ่มพัฒนาอสังหาฯ (SIRI และ ANAN) กลุ่มอุตสาหกรรมและโลจิสติกส์(SCGP JWD และ PSL)  กลุ่มนิคมอุตสาหกรรม (WHA และ AMATA) กลุ่มอาหารและเครื่องดื่ม (TKN และ SNNP) และกลุ่มเครื่องสำอาง (DDD และ BEAUTY)
2.) นายกรัฐมนตรีอังกฤษ Liz Truss ลาออก หลังจากดำรงตำแหน่ง 45 วัน โดยตลาดหุ้นยุโรปปรับขึ้นเล็กน้อย  อิงดัชนี DAX+0.2%, ดัชนี FTSE+0.3%   ส่วนการเคลื่อนไหวสินทรัพย์ต่างๆและตลาดหุ้นทั่วโลกยังเคลื่อนไหวคล้ายเดิม คือ ตลาดหุ้นแกว่งตัวลง ฝั่งสหรัฐดัชนี Dow Jones  -0.3%, NASDAQ -0.61%  โดย Sector ในดัชนี S&P500  ปรับลงเกือบทุกกลุ่ม โดยกลุ่มที่ลงมากที่สุดคือ Utilities-2.5%, Industrials -1.9%, Consumer Discretionary-1.74%  ส่วนกลุ่มที่ปรับขึ้นคือ Communication Services +0.36%, Energy+0.18%  ส่วน US Bond Yields 2 ปีและ 10 ปียังปรับขึ้นและทำ New High ใหม่ ล่าสุดอยู่ที่ 4.61% และ 4.23% ตามลำดับ KS ประเมินกลุ่มที่ได้ประโยชน์จาก Bond yield ขึ้น(กลุ่มธนาคารใหญ่และประกันชีวิต)
ในประเทศ : SET Index เมื่อวานปิด 1592.7 จุด (0.25%DoD) นำโดย กลุ่มพลังงาน อาทิ PTTEP+ 1.8% PTT +1.46, กลุ่ม ICT โดย ADVANC +1.9%, กลุ่มธนาคาร  BBL +1.7% ประเด็นสำคัญอื่นๆ
1.) ตลาดหลักทรัพย์ประกาศใช้เกณฑ์คัดเลือกหุ้นเข้า SET50/SET100 โดยลดอัตราส่วน Turnover ratio หรือปริมาณการซื้อขายต่อเดือนลงจาก 5% เหลือ 2% ของจำนวนหุ้นจดทะเบียน เริ่มใช้ในการคัดเลือกหุ้น รอบปลายปี 65   ตลาดจะประกาศผลการคัดเลือกในช่วงกลาง เดือน ธ.ค.65   KS ประเมินทำให้หุ้นขนาดใหญ่ที่อาจมี Tunover ratio ไม่สูงและหลุดจากการคำนวณรอบก่อนๆ มีโอกาสเข้าคำนวณ  KS ประเมินเบื้องต้นหุ้นที่มีโอกาสจะถูกคัดเข้า SET50 รอบถัดไป 1H23 (ข้อมูลที่ใช้ในการคำนวนถึง 19 ต.ค.)  คือ COM7, DELTA, RATCH ส่วนหุ้นที่มีโอกาสจะถูกคัดเข้า SET100 รอบถัดไปคือ DELTA, GFPT, JAS, NEX, SABUY,THG  เป็นต้น
2.) บอร์ด กสทช.ให้ TRUE-DTAC ควบรวมพร้อมกำหนดเงื่อนไขปฏิบัติตามเพื่อเยียวยาและรักษาผลประโยขน์ของผู้ใช้บริการ KS มองว่าทั้งสองบริษัทจะเดินหน้าควบรวมบริษัท โดยกระบวนการทำคำเสนอซื้อคาดว่าจะเกิดขึ้นในเดือน พ.ย.และกระบวนการแลกเปลี่ยนหุ้นน่าจะเกิดในเดือน ธ.ค. และหุ้นใหม่ของ mergeco น่าจะเข้าจดทะเบียนในตลาดหลักทรัพย์ภายในสิ้นปีนี้  ทั้งนี้นักลงทุนต้องติดตามเงื่อนไขของ กสทช. เราคาดว่าราคาเสนอซื้อ (VTO) ของ DTAC ที่ 47.76 บาท และของ TRUE ที่ 5.09 บาท จะเปลี่ยนจากแนวต้านเป็นแนวรับ โดยคงมุมมองเชิงบวกต่อการควบรวมของทั้งสองบริษัทจากการสร้างมูลค่าเพิ่มผ่านการลดต้นทุน และเพิ่มรายได้ แนะนำ Outperform สำหรับ DTAC ที่ราคาเป้หมาย 58.43 บาท และ TRUE ราคาเป้าหมาย 6.28 บาท  นอกจากนี้คาดว่าการควบรวมระหว่าง DTAC-TRUE จะเป็นบวกกับหุ้น ADD (ราคาเป้าหมาย 20.41 บาท)คาดว่า ADD จะได้แชร์ฐานลูกค้าของ DTAC จากเดิมที่เข้าถึงเพียง AIS และ TRUE  
ประเด็นที่ต้องติดตามต่อ:
ต่างประเทศ : ติดตามผลการประชุมพรรคคอมมิวนิสต์ของจีนที่จะประชุมเสร็จวันที่ 22 ต.ค.
ในประเทศ : ติดตามการรายงานผลประกอบการงวด 3Q22 ฝั่ง Real Sector  ในสัปดาห์หน้า  อาทิ HMPRO เราคาดที่ 1,449 ล้านบาท  -4.7%QoQ, 66.5scgp%YoY, SCGP Consensus คาดที่ 1,760 ล้านบาท -5.2%QoQ, -1.2%YoY, GLOBAL  คาดที่ 787 ล้านบาท -23.5%QoQ, 19.4%YoY
กลยุทธ์การลงทุน : แนะนำลงทุนและเน้นหุ้นแนวโน้มกำไรงวด 3Q22 จะออกมาแข็งแกร่งโต QoQ, YoY  อาทิ กลุ่มส่งออกอาหาร TU กลุ่มธนาคาร อาทิ SCB,TTB, BBL, KKP กลุ่มที่ราคาอยู่ในโซนล่าง และ Valuation ไม่แพงอาทิ ASK, CPALL และเก็งกำไรระยะสั้นในกลุ่มกลุ่มที่ได้ประโยชน์จากจีนเตรียมเปิดประเทศ
ประเมินตลาดหุ้นไทยวันนี้คาด 1580-1605 จุด หุ้นแนะนำ TTB
Top pick :
TTB (ราคาทางพื้นฐาน 1.59 บาท) TTB รายงานกำไร 3Q22 ที่ 3.71 พันลบ. เติบโต 8% QoQ และ 57% YoY. ดีกว่าที่เราและตลาดคาด หลักๆมาจาก การตั้งสำรองที่น้อยกว่าคาด และ รายได้ดอกเบี้ยสุทธิที่ดีกว่าคาดจาก NIM, คุณภาพสินทรัพย์ยังควบคุมได้ดี NPL ทรงตัวที่ 3%  เรามองกำไรจะยังอยู่ในระดับที่ดีใน 4Q22 จากแนวโน้มสินเชื่อที่น่าจะเริ่มเติบโตได้มากขึ้น พร้อมทั้งรายได้ค่าธรรมเนียม  อีกจุดเด่น TTB คือมูลค่าหุ้นปัจจุบันถูก โดยอิงตาม PBV ปี 2565 ที่ 0.56 เท่า ต่ำเมื่อเทียบกับค่าเฉลี่ยของกลุ่ม BANK  ที่ 0.7 เท่า
รายงานตัวเลขเศรษฐกิจ
วันศุกร์ ติดตามตัวเลขเงินเฟ้อเดือน ก.ย. ของญี่ปุ่น คาด 3.2% YoY ตัวเลข Retail sales ของอังกฤษเดือน ก.ย. คาด -0.5% MoM ตัวเลข Consumer Confidence Flash เดือน ต.ค. ของยูโรโซน คาด -30.3 จุด (แย่ลงจากเดือนก่อนหน้าที่ -28.8 จุด) และถ้อยแถลงของ Fed Williams
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY